WORK พุ่ง 15% นิวไฮรอบ 1 ปี ลุ้นกำไร Q4/63 โตดีต่อเนื่อง-ทั้งปีแตะ 201 ลบ.
WORK พุ่ง 15% นิวไฮรอบ 1 ปี ลุ้นกำไร Q4/63 โตดีต่อเนื่อง-ทั้งปีแตะ 201 ลบ.
8 ธ.ค. 2563

ผู้สื่อข่าวรายงานว่า บริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK ณ เวลา 10.56 น. อยู่ที่ระดับ 17.20 บาท บวก 2.30 บาท หรือ 15.44% ด้วยมูลค่าซื้อขาย 237.22 ล้านบาท ราคาหุ้นแรงในรอบ 1 ปี โดยเทียบตั้งแต่หุ้นยืนที่ระดับ 18.10 บาท เมื่อวันที่ 13 พ.ย.62

บล.ฟิลลิป ระบุว่า WORK คาดผลงานไตรมาส 4/63 ดีต่อเนื่อง จากรายการใหม่ที่เพิ่มขึ้นและเงินโฆษณาในอุตสาหกรรมฟื้นตัว รายได้โฆษณาน่าจะฟื้นตัวต่อเนื่อง แต่อาจกดดันจากการชุมนุมประท้วง อีกทั้งคอนเสิร์ต /ละครเวทีและรับจ้างจัดงานคาดฟื้นตัว
จากกิจกรรมที่กลับมาทำได้บ้างหลังสถานการณ์COVID-19 ดีขึ้น และรายได้จากขาย/บริการน่าจะยังดีอยู่ และจากกำไรไตรมาส 3/2563 อยู่ที่ 76 ล้านบาท โต 73% เทียบช่วงเดียวกันของปีก่อน ซึ่งดีกว่าคาด ดังนั้นปรับกำไรปี 2563 เป็น 201 ลบ. และปี 2564 คาดธุรกิจโดยรวมจะฟื้นตัวขึ้นปรับกำไรเป็น 257 ลบ.